                             højesterets dom
                        afsagt mandag den 31. oktober 2011
sag 64/2010
(2. afdeling)
a
(advokat hans boserup)
mod
nationalt udlændingecenter (rigspolitiets udlændingeafdeling)
(kammeradvokaten ved advokat peter biering)
i tidligere instans er afsagt dom af vestre landsrets 6. afdeling den 28. januar 2010.
i pådømmelsen har deltaget fem dommere: peter blok, lene pagter kristensen, jytte
scharling, marianne højgaard pedersen og lars hjortnæs.
påstande
appellanten, a, har gentaget sine påstande.
indstævnte, nationalt udlændingecenter (rigspolitiets udlændingeafdeling), har påstået stad-
fæstelse. over for a’s erstatningspåstand har nationalt udlændingecenter subsidiært påstået
frifindelse mod betaling af et mindre beløb.
sagsfremstilling og anbringender
under sagens forberedelse for højesteret har a anmodet om tilladelse til vidneafhøring af
vicerigspolitichef v og kriminalkommissær k, som begge deltog i mødet i pristina den 22.
januar 2003, samt af e og j, der som ansatte i fn deltog i mødet, idet a i denne forbindelse
har henvist til skriftlige erklæringer, som hans advokat har indhentet fra de to sidstnævnte.
ankeudvalgets formand besluttede den 23. juni 2010 med henvisning til retsplejelovens § 341
ikke at imødekomme anmodningen. den 12. august 2010 præciserede ankeudvalgets
formand, at de ensidigt indhentede skriftlige erklæringer ikke indgår i sagen.
                                               - 2 -
a har anført, at afvisningen af hans bevisbegæring er i strid med art. 6 i den europæiske
menneskerettighedskonvention.
højesterets begrundelse og resultat
ankeudvalgets formand har ved sin beslutning om ikke at tillade den vidneførsel, som var
begæret af a, henvist til retsplejelovens § 341, hvorefter bevisførelse, der skønnes at være
uden betydning for sagen, ikke kan finde sted. der er ikke grundlag for at antage, at beslut-
ningen indebærer en krænkelse af de rettigheder, som tilkommer a i medfør af art. 6 i den
europæiske menneskerettighedskonvention. det samme gælder beslutningen om ikke at til-
lade fremlæggelse af de ensidigt indhentede skriftlige erklæringer fra e og j.
med disse bemærkninger og i øvrigt af de grunde, der er anført af landsretten, stadfæster
højesteret dommen.
                                     thi kendes for ret:
landsrettens dom stadfæstes.
i sagsomkostninger for højesteret skal a betale 25.000 kr. til nationalt udlændingecenter
(rigspolitiets udlændingeafdeling).
de idømte sagsomkostningsbeløb skal betales inden 14 dage efter denne højesteretsdoms af-
sigelse og forrentes efter rentelovens § 8 a.
